Predlog odločba Sveta o enakovrednosti nadzora nad postopki vzdrževanja sort, ki se izvajajo v nekaterih tretjih državah /* KOM/2005/0226 končno */





[pic] | KOMISIJA EVROPSKIH SKUPNOSTI | Bruselj, 01.6.2005 KOM(2005) 226 končno Predlog ODLOČBA SVETA o enakovrednosti nadzora nad postopki vzdrževanja sort, ki se izvajajo v nekaterih tretjih državah (predložena s strani Komisije) OBRAZLOŽITVENI MEMORANDUM Direktivi Sveta 2002/53/ES o skupnem katalogu sort poljščin in 2002/55/ES o trženju semena zelenjadnic predvidevata, da Svet ugotavlja, ali daje nadzor nad postopki vzdrževanja sort, ki se izvajajo v tretjih državah, enaka zagotovila kakor tisti, ki ga izvajajo v državah članicah. Z Odločbo 97/788/ES je Svet odločil, da dajejo zgornji nadzori enaka zagotovila kakor tisti, ki ga izvajajo države članice. Odločba preneha veljati 30. junija 2005. Na podlagi podatkov, ki so jih zbrale službe Komisije v okviru Stalnega odbora za seme in z izvajanjem primerjalnih poskusov Skupnosti, te države še naprej dajejo enaka zagotovila. Ta predlog vzpostavlja seznam tretjih držav z enakovrednim nadzorom, navedenih v Odločbi 97/788/ES, in Komisiji omogoča, da lahko, ob upoštevanju mnenja Stalnega odbora za seme in razmnoževalni material za poljedelstvo, vrtnarstvo in gozdarstvo, seznam dopolni. Predlog ODLOČBA SVETA o enakovrednosti nadzora nad postopki vzdrževanja sort, ki se izvajajo v nekaterih tretjih državah (Besedilo velja za EGP) SVET EVROPSKE UNIJE JE, ob upoštevanju Pogodbe o ustanovitvi Evropske skupnosti, ob upoštevanju Direktive Sveta 2002/53/ES z dne 13. junija 2002 o skupnem katalogu sort poljščin[1] in zlasti člena 22(1)(b) Direktive, ob upoštevanju Direktive Sveta 2002/55/ES z dne 13. junija 2002 o trženju semena zelenjadnic[2] in zlasti člena 37(1)(b) Direktive, ob upoštevanju predloga Komisije, ob upoštevanju naslednjega: (1) Z Odločbo 97/788/EGS[3] je Svet določil, da uradni nadzori nad postopki vzdrževanja sort, ki se izvajajo v nekaterih tretjih državah, dajejo enaka zagotovila kakor tisti, ki ga izvajajo v državah članicah. Navedena odločba preneha veljati 30. junija 2005. (2) Kot kaže, dajejo nadzori, ki se izvajajo v tretjih državah, navedenih v Odločbi 97/788/ES, še naprej enaka zagotovila kot tisti, ki jih izvajajo države članice. Navedeni nadzori ostanejo zato še naprej enakovredni. (3) Ta odločba ne onemogoča Skupnosti, da prekliče odločitev o enakovrednosti ali da zavrne podaljšanje obdobja njene veljavnosti, če pogoji, na katerih temelji, niso več izpolnjeni. (4) Ker bo morda treba Prilogo pogosto spremeniti, jo je treba spremeniti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[4] – SPREJEL NASLEDNJO ODLOČBO: Člen 1 Uradni nadzor nad postopki vzdrževanja sort, ki ga v tretjih državah iz Priloge izvajajo organi, navedeni v isti prilogi, za vrste, ki jih urejajo posebej za vsako od teh držav navedene direktive, daje enaka zagotovila kakor tisti, ki ga izvajajo države članice. Člen 2 Spremembe Priloge se sprejmejo v skladu s postopkom iz člena 3(2). Člen 3 1. Komisiji pomaga Stalni odbor za seme in razmnoževalni material za poljedelstvo, vrtnarstvo in gozdarstvo, v nadaljnjem besedilu: „Odbor“. 2. Pri sklicevanju na ta odstavek se uporabljata člena 4 in 7 Sklepa 1999/468/ES. Obdobje, predpisano v členu 4(3) Sklepa 1999/468/ES, traja en mesec. 3. Odbor sprejme svoj poslovnik. Člen 4 Ta odločba je naslovljena na države članice. V Bruslju, Za Svet Predsednik PRILOGA Država* | Organ, ki je odgovoren za izvajanje nadzora | Direktive | AR | Secretaría de Agricultura, Ganadería, Pesca y Alimentación, Buenos Aires | 2002/54/ES 66/401/EGS 66/402/EGS 2002/57/ES | AU | Australian Seeds Authority, Victoria | 66/401/EGS 2002/57/ES 2002/55/ES | BG | Ministry of Agriculture and Forestry, Sofia | 2002/54/ES 66/401/EGS 66/402/EGS 2002/57/ES 2002/55/ES | CA | Canadian Food Inspection Agency, Ottawa | 2002/54/ES 66/401/EGS 66/402/EGS 2002/57/ES | CH | Eidgenössische Forschungsanstalt für Agrarökologie und Landbau (FAL) Zürich Station Fédérale de Recherches en Production Végétale de Changins (RAC), Nyon | 2002/55/ES | CL | Servicio Agrícola y Ganadero, Santiago | 2002/54/ES 66/401/EGS 66/402/EGS 2002/57/ES | CS | National Laboratory for Seed Testing, Novi Sad | 2002/54/ES 66/401/EGS 66/402/EGS 2002/57/ES | HR | Ministry for Seed and Seedlings, Osijek | 2002/54/ES 66/401/EGS 66/402/EGS 2002/57/ES | IL | Ministry of Agriculture Bet-Dagan | 2002/54/ES 66/401/EGS 66/402/EGS 2002/57/ES 2002/55/ES | JP | Ministry of Agriculture, Forestry and Fisheries, 1-2-1 Kumigaseki, Chiyodaku, Tokyo | 2002/55/ES | KR | Ministry of Agriculture, Forestry and Fisheries, Vegetables Division, Seoul | 2002/55/ES | MA | Ministère de l’agriculture et de la mise en valeur agricole, Rabat | 66/401/EGS 66/402/EGS 2002/57/ES 2002/55/ES | NZ | Ministry of Agriculture and Fisheries, Wellington | 66/401/EGS | RO | Ministry of Agriculture and Food, Bucharest | 2002/57/ES | TW | Council of Agriculture, Food and Agriculture Department, Taipei | 2002/55/ES | US | United States Department of Agriculture, Beltsville, Maryland | 2002/54/ES 66/401/EGS 66/402/EGS 2002/57/ES 2002/55/ES | UY | Ministerio de Ganadería, Agricultura y Pesca, Montevideo | 2002/54/ES 66/401/EGS 66/402/EGS 2002/57/ES | ZA | Department of Agriculture, Pretoria | 66/401/EGS 66/402/EGS 2002/57/ES | *AR – Argentina AU – Avstralija BG – Bolgarija | CS – Srbija in Črna gora HR – Hrvaška IL – Izrael | NZ – Nova Zelandija RO – Romunija TW – Tajvan | CA – Kanada | JP – Japonska | US – Združene države Amerike | CH – Švica CL – Čile | KR – Republika Koreja MA – Maroko | UY – Urugvaj ZA – Južna Afrika | [1] UL L 193, 20.7.2002, str. 1. Direktiva, kakor je bila nazadnje spremenjena z Uredbo (ES) št. 1829/2003 Evropskega parlamenta in Sveta (UL L 268, 18.10.2003, str. 1). [2] UL L 193, 20.7.2002, str. 33. Direktiva, kakor je bila nazadnje spremenjena z Uredbo (ES) št. 1829/2003. [3] UL L 322, 25.11.1997, str. 39. Odločba, kakor je bila nazadnje spremenjena z Odločbo Komisije 2004/120/ES (UL L 36, 7.2.2004, str. 57). [4] UL L 184, 17.7.1999, str. 23.